ఈ దుర్యోధన దుశ్శాసన దుర్వినీతి లోకంలో (పాట)

ఈ దుర్యోధన దుశ్శాసన దుర్వినీతి లోకంలో పాట 1985లో విడుదలైన ప్రతిఘటన చిత్రంలోని పాట. ఈ పాట రాసినందుకు వేటూరి సుందరరామ్మూర్తి కి రాష్ట్రస్థాయిలో ఉత్తమ గీత రచయితగా నంది బహుమతి వచ్చింది. కె. చక్రవర్తి సంగీతం అందించిన ఈ పాటను ఎస్. జానకి పాడింది.

పాట నేపథ్యం 
ఇందులో కథానాయిక విజయశాంతి కాలేజీ లెక్చరర్. కొందరు విద్యార్థులు క్లాసురూంలో బ్లాక్ బోర్డుపై స్త్ర్హీ బొమ్మల్ని నగ్నంగా చిత్రిస్తారు. క్లాసులోకి వచ్చిన విజయశాంతి ఆ బొమ్మలు చూసి కోపంతో స్త్ర్హీ ఔన్నత్యాన్ని విద్యార్థులకు వివరించే సందర్భంలో రాసిన పాట.

పాటలోని సాహిత్యం
పల్లవి:
ఈ దుర్యోధన దుశ్శాసన దుర్వినీతి లోకంలో
రక్తాశ్రులు చిందిస్తూ రాస్తున్నా శోకంతో
మరో మహాభారతం… ఆరవ వేదం
మానభంగ పర్వంలో మాతృహృదయ నిర్వేదం

చరణం 1:
పుడుతూనే పాలకేడ్చి పుట్టీ జంపాలకేడ్చి
పెరిగి పెద్దకాగానే ముద్దూమురిపాలకేడ్చి
తనువంతా దోచుకున్న తనయులు మీరు
మగసిరితో బ్రతకలేక కీచకులై
కుటిలకామ మేచకులై
స్త్రీ జాతిని అవమానిస్తే
మీ అమ్మల స్తన్యంతో మీ అక్కల రక్తంతో
రంగరించి రాస్తున్నా ఈనాడే మీకోసం
మరో మహాభారతం… ఆరవ వేదం
మానభంగ పర్వంలో మాతృహృదయ నిర్వేదం

పురస్కారాలు 
 వేటూరి సుందరరామ్మూర్తి - ఉత్తమ గీత రచయితగా నంది పురస్కారాలు - 1985.

మూలాలు

ఇతర లంకెలు 
 వేటూరి వెబ్ సైట్ లో పాట గురించిన వ్యాసం
 యూట్యూబ్ లో పాట వీడియో

తెలుగు సినిమా పాటలు
వేటూరి సుందరరామమూర్తి రచించిన పాటలు